Iran

Iran, officialmente le Republica Islamic de Iran, es un pais de Asia. Su capital es Teheran (Tehran), le lingua official es le persa e le valuta le rial. Le calendario official es le calendario perse.

Iran es circumferite per Pakistan, Afghanistan, Turkmenistan, le Mar Caspie, Azerbaidzhan, Armenia, Turchia, Kurdistan iraki, le Golfo Persic e le Oceano Indian.

Le pais esseva cognoscite in le Occidente sub le nomine de Persia usque a 1935, quando Reza Shah demandava a tote le paises ligate diplomaticamente a utilisar le nomine per le qual le iranianos ha semper appellate lor pais: Iran.

Iran es un pais multiethnic e multilingual, cuje ethnicitates include luris, kurdos, azeris, persianos, mazandaranis, gilakis, arabes khuzestanis, talyshes, e armenios.